**18.§**

# **Par Ogres novada pašvaldības projekta “Koplietošanas meliorācijas sistēmu atjaunošana Ogres novada Ogresgala pagasta Ciemupes ciema  lauksaimniecības zemēs” īstenošanu un līdzfinansējumu**

(L. Zīliņa)

Noklausoties Ogres novada pašvaldības meliorācijas inženieres Lienes Zīliņas sniegto informāciju par Lauku atbalsta dienesta izsludināto Ministru kabineta 30.09.2014. noteikumu Nr. 600 “Kārtība, kādā piešķir valsts un Eiropas Savienības atbalstu atklātu projektu konkursu veidā pasākumam “Ieguldījumi materiālajos aktīvos”” 1.3. apakšpasākuma “Atbalsts ieguldījumiem lauksaimniecības un mežsaimniecības infrastruktūras attīstībā” projektu konkursu un informāciju par projektu “Koplietošanas meliorācijas sistēmu atjaunošana Ogres novada Ogresgala pagasta Ciemupes ciema lauksaimniecības zemēs” par kopējo summu **300 000,00 EUR** (trīs simti tūkstoši eiro un 00 centi), un projekta ietvaros īstenojamām aktivitātēm, kā arī pamatojoties uz likuma “Par pašvaldībām“ 21. panta pirmās daļas 27. punktu, 2014. gada 30. septembra Ministru kabineta noteikumu Nr.600 “Kārtība, kādā piešķir valsts un Eiropas Savienības atbalstu atklātu projektu konkursu veidā pasākumam “Ieguldījumi materiālajos aktīvos”” 2.4. daļas “Atbalsta saņemšanas nosacījumi apakšpasākumā “Atbalsts ieguldījumiem lauksaimniecības un mežsaimniecības infrastruktūras attīstībā”” 32.1.3. apakšpunkta apakšpasākuma pretendents ir “Pašvaldība (arī pašvaldības kapitālsabiedrība), kas veiks pašvaldības nozīmes koplietošanas meliorācijas sistēmu pārbūvi vai atjaunošanu lauksaimniecības vai meža zemē”,

**balsojot: PAR –** 15 balsis (R.Javoišs, E.Dzelzītis, E.Bartkevičs, S.Kirhnere, E.Helmanis, J.Laizāns, M.Legzdiņš, Dz.Mozule, V.Pūķe, M.Siliņš, A.Mangulis, I.Tamane, I.Vecziediņa, V.Gaile, L.Strelkova) **PRET** – nav, **ATTURAS** – nav,

Ogres novada pašvaldības dome **NOLEMJ:**

1. **Piedalīties projektā**“Koplietošanas meliorācijas sistēmu atjaunošana Ogres novada Ogresgala pagasta Ciemupes ciema  lauksaimniecības zemēs”un uzņemties saistības projekta ietvaros;
2. **Projekta**“Koplietošanas meliorācijas sistēmu atjaunošana Ogres novada Ogresgala pagasta Ciemupes ciema lauksaimniecības zemēs” apstiprināšanas gadījumā, Ogres novada pašvaldība apņemas nodrošināt pašvaldības līdzfinansējumu 90 000,00 EUR (deviņdesmit tūkstoši eiro un 00 centi) apmērā;
3. **Uzdot** Ogres novada pašvaldības centrālās administrācijas “Ogres novada pašvaldība” Finanšu departamenta budžeta nodaļas vadītājai Silvijai Velbergai iekļaut nepieciešamo finansējumu 2016. gada Ogres novada pašvaldības budžetā.
4. **Uzdot** Ogres novada pašvaldības centrālās administrācijas “Ogres novada pašvaldība” Attīstības departamentaProjektu vadības nodaļai koordinēt projekta virzību.

**Kontroli** par lēmuma izpildi uzdot pašvaldības izpilddirektoram Pēterim Dimantam.